У турме (Чарнышэвіч)
Настане дзень, ці ноч надойдзе,
Баліць, дрыжыць душа мая
І думка сьветласьці ня знойдзе,
І сохну я,і ныю я…
Дзьверы замкнутые
Сьцены халодные,
Рукі закутые!
Усюды няволя і цьма,
Ўсюды глухая турма!
У Ваконцэ гляну і заныю,
Забьецца сэрцэ у грудзях!…
Я ваш, турмы куты глухіе,
Але і вы не страх, не страх!

Вершы Хведара Чарнышэвіча
Турэмная паэзія
Творы 1912 года
Наша Ніва (кірыліца)